  Майя Бывальцева 16-тӥ толсуре Дэбес ёрос лыдӟиськонниын Степан Широбоков нимо «Дэбес уӵы» ёрос литература премиез сётон сӥё-дано ужрад ортчытӥзы. Вожвылъяськонэ оглом 14 адями пыриськиз – вить пиналъёс но укмыс бадӟымъёс. Со сярысь ивортодэтъя «Удмуртия» агентстволы лыдӟетъюртлэн шаертодонъя ёзэтысьтыз валтӥсь библиотекарь Галина Ложкина вераз. Вожвылъяськонэ удмурт но ӟуч кылын гожтэм пӧртэм ужъёсты кутӥзы. Положениезъя луыны быгатэ кылбурен гожтэм произведение но, проза но, нош проза – поэзия, литература зарисовкаос, Степан Павлович Широбоковлэн улонэз но творчествоез сярысь эскерон ужъёс. Тросгес кылбуръёс вал Галина Ложкина, Дэбес ёрос лыдӟетъюртысь шаертодонъя ёзэтысь валтӥсь библиотекарьДунъясьёслэн верамзыя, вожвылъяськонэ вуэм тросэз ужъёс бордын тыршыны, жанрлэн куронъёсызъя тупатыны кулэ на. Озьы ке но, арлыдзыя кык категориысь ик вормисьёсты шараяны быгатӥзы, кыназы кылбуръёссэс ӵектӥзы. 8-18 аресъем пиналъёс пӧлын Дэбесысь Л. В. Рыков нимо шор ёзо школаысь Оксана Ичетовкина вормиз. Кылбуръёсыз гожтэмын вал удмурт кылын. Сое уката ик дунъязы, малы ке шуоно туэ ичи калык мадиське ни удмурт кылын, нош со кылбура но удмурт кылын. Кылбуръёсыз но умой лэсьтэмын солэн: рифмаез но, размерез но стихотворной чакламын Галина Ложкина, Дэбес ёрос лыдӟетъюртысь шаертодонъя ёзэтысь валтӥсь библиотекарь18 но солэсь бадӟым арлыдъемъёс пӧлын – Пыктыдур (Нижняя Пыхта) гуртысь Антонида Тронина. Али нылкышно пенсие потэмын ни, азьвыл агроном луыса ужам. Кылбуръёс студент дырысеныз гожъяны кутскем. Галина Ложкиналэн верамезъя, жюрилэн ёзчиосыз ужъёсыз арысь аре золгес луо шуыса.пусйизы.  Тодэ вайытом, «Дэбес уӵы» ёрос премиез нырысьсэ 2018-тӥ арын сётӥзы. Пыриськисьёслэн лыдзы пӧртэм луэ, одӥг арын 20-лэсь но трос вал ни, пусйиз Галина Ложкина.  Тегъёс: Лулчеберет Дэбес Литература Удмуртия вожвылъяськон премия  